Vennesla kirke

Vennesla kirke er en kirke i Vennesla kommune, Agder fylke oppført i 2022 ved siden av Vennesla gamle kirke (oppført 1829). Den gamle kirken hadde for liten kapasitet og begrensede muligheter. Den nye står nær den gamle som blir stående og blant annet skal brukes til mindre plasskrevende seremonier.

Om bygget 
Kirken, som ble innviet i 2022, har 600 sitteplasser (tre ganger så stor kapasitet som den Vennesla gamle kirke) og bygget er i alt på  m2. Bygget ble oppført på oppdrag fra Vennesla kirkelige fellesråd og kostet totalt 76 millioner kroner. Det er tegnet av LINK arkitekter etter åpen konkurranse. Konstruksjonen består av stål og betong som noen steder er eksponert. Veggene er dels kledd med eikepanel. Gulvene er for en stor del dekket med terrasofliser. Oppvarmingen skjer blant annet ved varmepumpe basert på brønner borret i grunnen. Utvendig er kirken kledd med keramiske fliser laget spesielt for dette bygget. Kirkerommet har skråtak. Altertavlen er laget av Tor Lindrupsen. Bygget har en kjeller på 800 m2 med scene; bygget har kjøkken, kirkekontor, barne- og ungdomssenter, og et stillerom med planker fra et kirkebygg fra 1500-tallet. Barne- og familieminister Kjersti Toppe var tilstede ved innvielsen. Det har vært kirker på stedet siden middelalderen.

Referanser 

Kirker i Vennesla
Norske kirker fra 2022